cyanic-selkie/wikianc huggingface dataset:
กราฟ (บรรดาศักดิ์)
ในรัฐธรรมนูญแห่งไรช์เยอรมัน ค.ศ. 1919 ได้มีการล้มเลิกระบอบศักดินาทั้งหมดในเยอรมนี แต่ยังอนุญาตให้มีการใช้บรรดาศักดิ์เดิมเป็นนามสกุลได้ ดังที่บัญญัติในมาตรา 109 ว่า: "ยศขุนนางถือเป็นเพียงส่วนหนึ่งของนามสกุลและมิอาจแต่งตั้งได้อีก"
โนเซอร์เรนเดอร์ (2012)
โน เซอร์เรเดอร์ (2012) (No Surrender (2012)) เป็นรายการเพย์-เพอร์-วิวมวยปล้ำอาชีพของโทเทิล นอนสต็อป แอคชั่น เรสต์ลิง (TNA) โดยจะจัดในวันที่ 9 กันยายน ค.ศ. 2012 ที่ อิมแพ็ค เรสต์ลิง โซน ออร์แลนโด, รัฐฟลอริดา โน เซอร์เรเดอร์ครั้งนี้เป็นครั้งที่ 8
เคานต์ลูอิดโปล์ดแห่งแคสเทล-แคสเทล
เคานต์ลูอิดโปล์ดแห่งแคสเทล-แคสเทล (Count Luitpold of Castell-Castell) เกิดเมื่อวันที่ 14 พฤศจิกายน ค.ศ. 1904 เป็นโอรสใน เคานต์ออตโต ฟริดริช และ เจ้าหญิงอมาลีแห่งโลเวนเทน-เวสเทม-ฟรูเดนเบิร์ก
เคานต์ลูอิดโปล์ดและเจ้าหญิงอเล็กซานดรีน-ลูอีส เสกสมรสกันในวันที่ 22 มกราคม ค.ศ. 1937 ที่คริสเตียนบอร์ก พระราชวังโคเปนเฮเกน เดนมาร์ก พระชายารับพระราชทานพระอิสริยยศเป็น เคาน์เตสลูอิดโปล์ดแห่งแคสเทล-แคสเทล มีบุตรดังนี้
ในขณะที่ภาพงานเสกสมรสนั้น ถูกเก็บรักษาไว้โดยสถาบันภาพยนตร์แห่งเดนมาร์ก
เขามียศเป็นร้อยโทในกองทัพเยอรมันในช่วงสงครามโลกครั้งที่สอง เขาเสียชีวิตจากการบาดเจ็บของเขาจากเครื่องบินเกิดความผิดพลาดในการดำเนินงานขนส่งผู้ป่วยไปโรงพยาบาลทหารที่บันกายาใกล้ โซเฟีย, บัลแกเรีย ซึ่งไม่เป็นที่แน่ชัดว่าเขาถูกลอบฆ่าเมื่อวันที่เท่าไร แต่มีการสรุปว่า ระหว่างวันที่ 6-8 พฤศจิกายน 2484 ศพของเขาถูกฝังที่ บันยากา และ รีนิงเทรด ณ สุสานในโฮชบอร์ก
เขตปกครองคณะสงฆ์จังหวัดสุโขทัย
ในปัจจุบันในฝ่ายคณะสงฆ์มหานิกายมี พระเทพวชิรเวที (บุญโรจน์ ป.ธ.9) วัดพระศรีรัตนมหาธาตุราชวรวิหาร (วัดพระปรางค์) อำเภอศรีสัชนาลัย จังหวัดสุโขทัย เป็น เจ้าคณะจังหวัดสุโขทัย
ประวัติ
รูปแบบการปกครองคณะสงฆ์ของไทย มีมาแต่ครั้งกรุงสุโขทัยที่จัดรูปแบบการปกครองเป็นฝ่ายคามวาสี และอรัญวาสี ซึ่งในสมัยอยุธยาก็ยังคงรูปแบบการปกครองนั้นมา จนกระทั่ง ในสมัยกรุงรัตนโกสินทร์ ก็ได้มีการปรับปรุงเปลี่ยนแปลงบ้างเล็กน้อยมาตามลำดับ จนถึงรัชสมัยพระบาทสมเด็จพระปกเกล้าเจ้าอยู่หัว การปกครองคณะสงฆ์ก็ยังจัดโดยมีตำแหน่งเปรียบเทียบดังนี้ ดังนั้นรูปแบบการปกครองคณะสงค์แต่เดิมในระดับจังหวัด จึงมีตำแหน่งเรียกว่า “สังฆปาโมกข์” มีหน้าที่ในการปกครองคณะสงค์ในระดับจังหวัด จนกระทั่งเมื่อมีการตรากฎหมาย พระราชบัญญัติลักษณะปกครองคณะสงฆ์  ร.ศ. 121 พ.ศ. 2445อันกำหนดให้มีองค์กรมหาเถรสมาคมเป็นองค์กรปกครองสูงสุดของคณะสงฆ์ และพระราชบัญญัติคณะสงฆ์ พ.ศ. 2484 พระราชบัญญัติคณะสงฆ์ พ.ศ. 2505 (ฉบับแก้ไข พ.ศ. 2535) จึงมีองค์กรมหาเถรสมาคมอันมีอำนาจในการปกครองบริการกิจการคณะสงฆ์สุด ทั้งมีตำแหน่งเจ้าคณะจังหวัดในการบริหารปกครองคณะสงฆ์ระดับภูมิภาคด้วย
อำนาจหน้าที่
เจ้าคณะจังหวัด (รวมถึงเจ้าคณะอำเภอ เจ้าคณะตำบล และเจ้าอาวาส) มีอำนาจหน้าที่การปกครองคณะสงฆ์ในจังหวัด ในเขตการปกครองของตน  ให้เป็นไปตามพระธรรมวินัย และตามพระราชบัญญัติคณะสงฆ์ พ.ศ. 2505 ฉบับแก้ไข พ.ศ. 2535 และกฎมหาเถรสมาคม ดังนี้
(อำนาจหน้าที่ เป็นทั้งในส่วนของเจ้าคณะอำเภอ เจ้าคณะตำบล และเจ้าอาวาสผู้ปกครองสงฆ์ )
การปกครองระดับอำเภอในจังหวัดสุโขทัย
อำนาจหน้าที่ เจ้าคณะอำเภอ (รวมถึงเจ้าคณะตำบล และเจ้าอาวาส) มีอำนาจหน้าที่การปกครองคณะสงฆ์ในอำเภอ ในเขตการปกครองของตน ให้เป็นไปตามพระธรรมวินัย และตามพระราชบัญญัติคณะสงฆ์ พ.ศ. 2505 ฉบับแก้ไข พ.ศ. 2535 และกฎมหาเถรสมาคม ดังนี้ การปกครองในระดับอำเภอในจังหวัดสุโขทัย มี 9 อำเภอคือ
GIF
รูปแบบ GIF ถูกออกแบบโดย Compuserve ซึ่งเป็นระบบเครือข่ายข่าวสารแบบออนไลน์ เพื่อให้บริการแลกเปลี่ยนกราฟิกในรูปแบบบิตแมป ภาพแบบ GIF มีข้อจำกัดอยู่ตรงด้านแผงสีแบบ Index ภาพสีแบบ 24bit (RGB) ไม่สามารถใช้ได้ แผงสีสามารถบรรจุได้ 2-256 สี ซึ่งสร้างจากข้อมูลสี 24 บิท แฟ้มแบบ GIF โดยใช้การบีบขนาด LZW แบบประยุกต์ ทำให้เปลืองพื้นที่ความจุน้อยกว่า
สำหรับการออกเสียงคำว่า GIF มีการโต้เถียงกันหลายที่ ขึ้นอยู่กับภาษาที่ใช้ โดยทางผู้คิดค้นได้สรุปวิธีอ่านของตัวเองไว้
ผู้ผลิตซอฟต์แวร์หลายรายกังวลเกี่ยวกับปัญหาสิทธิบัตรของแฟ้มแบบ GIF ซึ่งจดโดย Unisys ทำให้มีการสร้างรูปแบบแฟ้มภาพชนิดใหม่ที่ชื่อว่า PNG (Portable Network Graphics) ขึ้นมาทดแทน อย่างไรก็ตามสิทธิบัตรของ GIF หมดอายุแล้วเมื่อ ค.ศ. 2003 และ GIF ยังเป็นที่นิยมใช้งานต่อไปจนถึงปัจจุบัน
รอยเท้าคาร์บอน
รอยเท้าคาร์บอน (carbon footprint) เป็นการวัดผลกระทบจากกิจกรรมของมนุษย์ที่มีต่อระบบสิ่งแวดล้อมในแง่ของปริมาณแก๊สเรือนกระจกที่สร้างขึ้นมาจากกิจกรรมนั้นๆ โดยวัดคาร์บอนไดออกไซด์ที่ปล่อยออกมา รอยเท้าคาร์บอนใช้สำหรับประมาณว่าคน ประเทศ หรือองค์กรหนึ่ง ๆ มีผลกระทบต่อภาวะโลกร้อนมากน้อยเพียงใด วิธีการหลักของรอยเท้าคาร์บอนคือ ประเมินปริมาณคาร์บอนที่ปล่อยออกมาสู่สิ่งแวดล้อมและประเมินความมากน้อยในการส่งเสริมพลังงานทดแทนหรือพลังงานสะอาดขององค์กรนั้น เช่น พลังงานลม พลังงานแสงอาทิตย์ หรือการปลูกป่า รอยเท้าคาร์บอนเป็นส่วนย่อยของรอยเท้าระบบนิเวศ (ecological footprint) ซึ่งจะรวมเอาความต้องการของมนุษย์ทั้งหมดในระบบชีวนิเวศเข้าไปด้วย
นิยามของรอยเท้าคาร์บอน
รอยเท้าคาร์บอนเป็นการวัดประมาณแก๊สคาร์บอนไดออกไซด์ และแก๊สเรือนกระจกอื่น ๆ ที่ปล่อยออกมาจากกิจกรรมของมนุษย์หรือที่ปล่อยออกมาทั้งหมดจากวงจรกระบวนการผลิตสินค้าหรือบริการ (ดูเพิ่มเติมที่ Wiedmann และ Minx, 2008)
คำว่า "วงจร" ในนิยามของรอยเท้าคาร์บอนนี้จะคิดจากสาเหตุที่เป็นไปได้ทั้งหมดที่มีผลต่อการปลดปล่อยคาร์บอนออกมา หรือพูดอีกนัยหนึ่งก็คือ จะต้องนับทั้งหมดไม่ว่าจะเป็นการปล่อยทั้งทางตรง (on-site, internal) และทางอ้อม (off-site, external, embodied, upstream, downstream)
ปกติแล้ว รอยเท้าคาร์บอน ก็คือปริมาณแก๊สคาร์บอนไดออกไซด์ (นิยมใช้หน่วยกิโลกรัมหรือตัน) ซึ่งเป็นแก๊สที่ส่งผลกระทบต่อภาวะโลกร้อนเช่นเดียวกับแก๊สเรือนกระจกชนิดอื่นๆ (สำนักงานวิทยาศาสตร์และเทคโนโลยีแห่งรัฐสภาสหราชอาณาจักร (POST), 2006) รอยเท้าคาร์บอนยังสามารถคำนวณได้จากการใช้วิธีดูวงจรการผลิต (Life Cycle Assessment) หรือดูจากปริมาณแก๊สที่ปล่อยออกมาจากพลังงานเชื้อเพลิง อย่างไรก็ตาม ทั้งสองกรณีนี้ก็สามารถใช้วัดปริมาณที่เกิดจากการกระทำของมนุษย์ได้ด้วย นอกจากปริมาณที่ใช้พลังงานจะมีความสำคัญแล้ว ที่มาของพลังงานเหล่านั้นก็มีความสำคัญต่อการคำนวณเช่นกัน (ตัวอย่างเช่นว่า พลังงานเหล่านั้นมาจากเชื้อเพลิงหรือมาจากแหล่งพลังงานทดแทน)
คำนิยามอื่นๆของรอยเท้าคาร์บอน คือ ปริมาณคาร์บอนไดออกไซด์ทั้งหมดที่มาจากการกระทำของมนุษย์แต่ละคนในระยะเวลา 1 ปี (ซึ่งรวมถึงการปล่อยออกมาผ่านการใช้พลังงานด้วย) นิยามนี้ให้ความสำคัญเรื่องของการคำนวณปริมาณคาร์บอนของแต่ละบุคคล ซึ่งมาจากแนวความคิดที่ว่ารอยเท้านี้เป็นสิ่งที่มาจากการกระทำของมนุษย์ทกุๆคนรวมกัน รอยเท้าคาร์บอนอาจจะพิจารณาเฉพาะการปล่อยโดยตรงอย่างเดียว (คำนวณจากปริมาณพลังงานที่ใช้ในครัวเรือนและการขนส่ง รวมไปถึงการเดินทางด้วยรถยนต์ เครื่องบิน รถไฟ หรือการขนส่งสาธารณะอื่นด้วย) หรืออาจจะรวมเอาการการปล่อยทางอ้อมไว้ด้วยก็ได้ (รวมปริมาณแก๊สคาร์บอนไดออกไซด์ที่เป็นผลมาจากสินค้าและบริการที่บริโภคในแต่ละวัน) การคำนวณจากล่างขึ้นบนจะให้ผลรวมเป็นปริมาณแก๊สคาร์บอนไดออกไซด์ที่แต่ละคนปล่อยออกมาจากกิจกรรมของตัวเอง ส่วนการคำนวณจากบนลงล่างจะให้ผลรวมเป็นปริมาณที่ประเทศนั้นๆปล่อยคาร์บอนไดออกไซด์ออกมาทั้งหมด และสามารถนำไปหารเป็นปริมาณเฉลี่ยที่ครัวเรือนหนึ่งปล่อยออกมา
สมมติฐานของค็อค
สมมติฐาน
สมมติฐานของค็อคประกอบด้วย:
อย่างไรก็ตาม ต่อมาค็อคได้ละทิ้งข้อบังคับสากลในสมมติฐานข้อแรกหลังเขาพบพาหะไม่แสดงอาการของอหิวาตกโรค และต่อมาในไข้ไทฟอยด์
เรือใบ
เรือใบ (sailboat หรือ sailing boat) เป็นเรือชนิดหนึ่ง จะใช้ผ้าใบ ซึ่งอยู่ติดกับเสากระโดงเรือ กินลมในการเคลื่อนที่ วิวัฒนาการของเรือใบนั้นมีที่โภคินกินหอยภายหลังจากเรือพายของพวกไวกิ้ง หรือตามลุ่มแม่น้ำไนล์
== ประเภทของเรือใบ (ในประเทศไทย) == กรณีไม่จำกัดอายุนั้น เว้นแต่มีการกำหนดจาก คณะกรรมการโอลิมปิกแห่งชาติ (NOC) ในการแข่งขันแต่ละครั้ง
โทงเทงฝรั่ง
โทงเทงฝรั่ง หรือ ระฆังทอง (cape gooseberry) เป็นพืชในวงศ์ Solanaceae ซึ่งเป็นวงศ์เดียวกับมะเขือ มะเขือเทศ มะเขือยาว และมันฝรั่ง (ไม่เกี่ยวข้องกับกูสเบอร์รี) ลักษณะเป็นไม้ล้มลุกกิ่งสีม่วง มีลักษณะเป็นครีบ มีขนปกคลุมหนาแน่น ดอกเดี่ยวออกตามซอกใบ ดอกห้อยลง ก้านผลยาวกว่าก้านดอก ผลสดแบบเบอร์รี มีหลายเมล็ด รูปผลกลม สีเหลืองส้ม ผิวเกลี้ยง มีกลีบเลี้ยงติดทนจนเป็นผล เนื้อผลฉ่ำน้ำ มีเมล็ดขนาดเล็กจำนวนมาก มีถิ่นกำเนิดจากพื้นที่สูงเขตร้อนในประเทศโคลอมเบีย เอกวาดอร์ เปรู และชิลี รวมทั้งในบราซิล
เป็นพืชพื้นเมืองในบริเวณเปรูและชิลี ผลรับประทานสดหรือผสมในสลัดผลไม้ มีรสเปรี้ยวอมหวาน ผลที่ต้มแล้วใส่พายหรือพุดดิง แปรรูปเป็นแยมหรือเยลลี่ ในเม็กซิโกใช้กลีบเลี้ยงต้มรับประทานเป็นยาสมุนไพรรักษาโรคเบาหวาน ผลดิบเป็นพิษ ผลสุกรสหวานอมเปรี้ยว มีเพกตินมาก
ประเทศตองงาในโอลิมปิกเยาวชนฤดูร้อน 2010
ประเทศตองงา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติตองงาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 2 คน ใน 2 ชนิดกีฬา ผลการแข่งขันครั้งนี้ประเทศตองงาไม่ได้รับเหรียญรางวัล
เทควันโด
ผลการแข่งขันดังนี้ :
เอสเตบัน กราเนโร
เอสเตบัน เฟลิกซ์ กราเนโร โมลินา (Esteban Félix Granero Molina) เกิดเมื่อวันที่ 2 กรกฎาคม ค.ศ. 1987 ที่กรุงมาดริด ประเทศสเปน เป็นนักฟุตบอลตำแหน่งกองกลาง ปัจจุบันอยู่ที่สโมสรเรอัลโซซิเอดัด
แหล่งข้อมูลอื่น
1987
พลวัต
พลวัต หรือ ไดนามิก (dynamic) อาจหมายถึง
โรคตับจากแอลกอฮอล์
โรคตับจากแอลกอฮอล์ (alcoholic liver disease) เป็นสาเหตุส่วนใหญ่ของโรคตับในประเทศตะวันตก (ในเอเชียสาเหตุส่วนใหญ่จะเป็นตับอักเสบจากไวรัส) มีสาเหตุมาจากการดื่มแอลกอฮอล์จำนวนมาก ทั่วโลกมีผู้ที่ดื่มแอลกอฮอล์เป็นประจำหลายล้านคนแต่มีเพียงผู้ที่ดื่มหนักจำนวนหนึ่งเท่านั้นที่เกิดมีความเสียหายของตับ การเสียหายของตับที่เกิดจากแอลกอฮอล์ไม่ได้เกิดขึ้นทันทีแต่ค่อยๆ เกิดขึ้นในเวลาประมาณ 10-15 ปี กลไกการทำลายตับของแอลกอฮอล์นั้นยังไม่เป็นที่เข้าใจแน่ชัด เป็นที่ทราบกันว่าแอลกอฮอล์ทำให้มีสารพิษเช่น acetaldehyde ซึ่งสามารถทำให้เกิดความเสียหายต่อเซลล์ตับได้ แต่ยังเป็นที่ถกเถียงอยู่ว่าทำไมจึงมีโรคตับจากแอลกอฮอล์เกิดขึ้นในคนบางคนเท่านั้น เมื่อแอลกอฮอล์ทำให้เกิดความเสียหายต่อตับแล้วจะทำให้การทำงานของตับค่อยๆ แย่ลงอย่างช้าๆ เนื่องจากตับมีความสามารถในการเจริญขึ้นใหม่ได้อย่างมาก แม้จะถูกทำลายไปถึง 75 % ก็ยังสามารถทำงานได้เป็นปกติ ดังนั้นเมื่อผู้ป่วยโรคตับจากแอลกอฮอล์มีอาการปรากฏให้เห็นแล้วจึงมักเป็นระยะที่มีความเสียหายของตับเกิดขึ้นมากจนส่วนใหญ่ไม่สามารถรักษาให้กลับเป็นปกติได้ และมักมีการอักเสบเรื้อรังเกิดเป็นแผลเป็นเรียกว่าตับแข็งหรือโรคตับระยะสุดท้าย
สมัชชาแห่งสหภาพ
สมัชชาแห่งสหภาพ (ပြည်ထောင်စု လွှတ်တော်, Pyidaungsu Hluttaw, ; Assembly of the Union) เป็นสภานิติบัญญัติระดับชาติของประเทศเมียนมา ประกอบด้วยสภาย่อย 2 สภา คือ สภาประชาชาติ (House of Nationalities) เป็นสภาสูง มีที่นั่ง 224 ที่ในสมัชชา และสภาผู้แทนราษฎร (House of Representatives) เป็นสภาล่าง มีที่นั่ง 440 ที่ในสมัชชา จัดตั้งขึ้นตามรัฐธรรมนูญ พ.ศ. 2551
รัฐและเขตปกครองหลักทั้ง 14 แห่งมีสมัชชาท้องถิ่นเป็นของตน คือ สมัชชาประจำภูมิภาค (Region Assembly) และสมัชชาประจำรัฐ (State Assembly)
สมัชชาแห่งสหภาพถูกยุบเนื่องจากรัฐประหารเมื่อวันที่ 1 กุมภาพันธ์ พ.ศ. 2564
วัดพระยาทำวรวิหาร
วัดพระยาทำวรวิหาร เป็นพระอารามหลวงชั้นตรี ชนิดวรวิหาร สังกัดคณะสงฆ์ฝ่ายมหานิกาย ตั้งอยู่ในแขวงบ้านช่างหล่อ เขตบางกอกน้อย กรุงเทพมหานคร มีเนื้อที่ประมาณ 16 ไร่ แบ่งเป็นเขตพุทธาวาสและสังฆาวาสส่วนหนึ่ง อีกส่วนหนึ่ง (ประมาณครึ่งหนึ่ง) แบ่งให้ทางราชการสร้างโรงเรียน
ประวัติ
เดิมเป็นวัดเก่าแก่ ไม่ปรากฏหลักฐานว่าสร้างมาแต่สมัยใด แต่คาดว่าสร้างในสมัยอยุธยาตอนปลาย จากหลักฐานที่พบในธรรมาสน์บนศาลาการเปรียญ เดิมชื่อ วัดนาค เป็นวัดคู่กับ วัดกลาง ตั้งอยู่คนละฝั่งคลองมอญ เขตบางกอกน้อย พระพุทธจารย์ (อยู่) วัดบางหว้าใหญ่หรือวัดระฆัง ปรึกษากับพระธรรมธีรราชมหามุนี (ชื่น) วัดหงส์รัตนาราม แล้วนำความขึ้นกราบทูลพระบาทสมเด็จพระพุทธยอดฟ้าจุฬาโลกมหาราชว่า วัดนาคกับวัดกลาง มีอุปจารย์ใกล้กัน จึงควรมีพุทธสีมาเดียวกัน แต่พระราชาคณะประชุมพิจารณาวินิจฉัยกันในที่สุดพระราชาคณะมีมติเป็นเอกฉันท์ว่าวัดทั้งสองนี้มีคลองคั่นเป็นเขตอยู่ จึงไม่ควรที่จะให้พุทธสีมาร่วมกัน วัดจึงเป็น 2 วัด ต่อมาพระบาทสมเด็จพระพุทธเลิศหล้านภาลัย โปรดเกล้าให้เจ้าพระยารัตนาธิเบศร์ (กุน) สมุหนายก รับบูรณปฏิสังขรณ์ และสถาปนาเป็นวัดหลวง และเปลี่ยนชื่อวัดมาเป็น "วัดพระยาทำ" หมายถึงเจ้าพระยารัตนาธิเบศร์สร้างขึ้น
ในปี พ.ศ. 2555 หอระฆังได้รับความชำรุดเสียหายมากตั้งแต่ชั้นปูนฉาบถึงชั้นโครงสร้างอิฐ และได้รับการถมพื้นที่โดยรอบโดยปิดทับองค์ประกอบชั้นฐานหอระฆังบางส่วน ทำให้โบราณสถานสูญเสียคุณค่าในด้านสถาปัตยกรรม ในปี พ.ศ. 2561 ในระหว่างการบูรณะก่อสร้าง เจดีย์ภายในวัดพังถล่มลงมา
อาคารเสนาสนะและปูชนียวัตถุ
พระอุโบสถมีลักษณะตกท้องช้างหรือหย่อนท้องสำเภา คาดว่าเป็นศิลปะสมัยอยุธยา พระอุโบสถมีมีกำแพงแก้วล้อมรอบ หน้าบันเป็นลายพระอินทร์ประทับอยู่บนช้างเอราวัณ มีช่อฟ้าใบระกา ซุ้มประตูหน้าต่างเป็นงานปูนปั้น ลงรักปิดทองประดับกระจก ประตูหน้าต่างภายในเขียนเป็นลายภาพทวารบาล พระประธานในพระอุโบสถ เป็นพระพุทธรูปปางมารวิชัย ด้านหน้าพระอุโบสถเป็นที่ตั้งของเจดีย์คูหา 2 องค์ ภายในเป็นที่ตั้งของหลวงพ่อคูหาศักดาเดช
พระยาวิชิตภักดี (ตนกูปะสา)
พระยาวิชิตภักดีศรีสุรวังษารัตนาณาเขตรประเทศราช (ตนกูปะสา หรือ เต็งกูมูฮัมหมัด) (มลายู: Tengku Besar or Tengku Muhammad) เป็นพระยาเมืองปัตตานีในช่วงปี พ.ศ. 2381-2399 ซึ่งถือเป็นเจ้าเมืองปัตตานีแห่งราชวงศ์กลันตันองค์แรกที่ปกครองปัตตานี โดยเป็นรายาปัตตานีองค์ที่ 7
ในสมัยพระบาทสมเด็จพระนั่งเกล้าเจ้าอยู่หัวได้เกิดความขัดแย้งภายในเมืองกลันตันระหว่างพระยากลันตัน (ตวนสนิปากแดง) กับตนกูปะสาในปี พ.ศ.2382 ด้วยเรื่องที่ตนกูปะสาน้อยใจพระยากลันตัน (ตวนสนิปากแดง) ไม่กราบทูลขอเมืองอื่นๆให้ตนได้ครอบครอง ตลอดจนเรื่องทรัพย์สมบัติบ่าวไพร่ของตนกูปะสา เหตุการณ์นี้ได้ลุกลามมากขึ้นเมื่อตนกูปะสาได้ชักชวนพระยาบาโงย เพื่อช่วยกันรวบรวมผู้คนตั้งค่ายสู้รบกับพระยากลันตัน (ตวนสนิปากแดง) ด้วยเหตุนี้กองทัพกรุงเทพซึ่งมีพระยาศรีพิพัฒน์ยกลงไปตั้งมั่น ณ เมืองสงขลา จึงมอบหมายให้พระยาไชยายกกองทัพเรือไปเมืองกลันตัน บังคับให้พระยากลันตัน (ตวนสนิปากแดง) กับตนกูปะสา รื้อค่ายเลิกรบกัน พร้อมทั้งได้ไกล่เกลี่ยจนสามารถประนีประนอมกันได้
ในปีต่อมาได้เกิดการทะเลาะวิวาทกันอีกครั้งด้วยเรื่องพระยาจางวาง กับตนกูศรีอินทิรา (รายามุดา) ขัดคำสั่งพระยากลันตัน (ตวนสนิปากแดง )ถึงขั้นจะรบกันอีก เมื่อความทราบถึงกรุงเทพ จึงโปรดให้พระยานคร(น้อย) แต่งหนังสือลงไปว่ากล่าวขุ่มขู่จึงสงบลงได้อีกครั้ง ต่อมาเมื่อปี พ.ศ.2384 ตนกูปะสาเดินทางมายังกรุงเทพเพื่อร้องเรียนเรื่องพระยาจางวางและตนกูศรีอินทิรา (รายามุดา) นำทรัพย์สมบัติของตนไปทำประโยชน์ ในขณะเดียวกันพระยากลันตัน(ตวนสนิปากแดง)ได้มีใบบอกมายังกรุงเทพ กล่าวโทษตนกูปะสาว่าใช้คนไปชักชวนพระยาบาโงย และพรรคพวกที่เมืองตรังกานู เมืองลิงา ให้มาทำร้ายพระยากลันตัน(ตวนสนิปากแดง)
การทะเลาะระหว่างพระยากลันตันกับพระราชวงศ์หลายครั้งทำให้พระบาทสมเด็จพระนั่งเกล้าเจ้าอยู่หัวทรงพระราชดำริว่า ถ้าปล่อยให้เหตุการณ์เป็นเช่นนี้ความวุ่นวายต้องเกิดขึ้นไม่สิ้นสุด ต่อมาจึงโปรดเกล้าให้ตนกูปะสาเป็นเจ้าเมืองหนองจิก เมื่อถึงปี พ.ศ.2388 จึงโปรดเกล้าแต่งตั้งตนกูปะสาเป็นเจ้าเมืองปัตตานีองค์แรกแห่งราชวงศ์กลันตันที่ปกครองปัตตานี นับตั้งแต่นั้นเป็นต้นมาความบาดหมางระหว่างพระยากลันตัน(ตวนสนิปากแดง) กับตนกูปะสาจึงยุติลง
ตนกูปะสาเมื่อเดินทางมาถึงเมืองปัตตานีได้สร้างวังขึ้นเป็นครั้งแรกบริเวณชายทะเล ปัจจุบันคือหมู่บ้านตันหยง ต่อมาห็นว่าภูมิศาสตร์ไม่เหมาะสมจึงย้ายไปสร้างวังหลังใหม่เรียกว่า "วังจังบังตีกอ" ปัจจุบันคือ ตำบลจะบังตีกอ อำเภอเมือง จังหวัดปัตตานี ได้ปกครองเมืองปัตตานีจนถึงแก่พิราลัยในปี พ.ศ.2399
เฟสติวัลออฟโค้ด
เฟสติวัลออฟโค้ด (Festival of Code) เป็นงานประจำปีที่จัดขึ้นโดยองค์กรยังรีไวสเตต เพื่อกระตุ้นให้โปรแกรมเมอร์หนุ่มสาวที่จะ "สร้างบางสิ่งบางอย่างที่ดีเลิศ" เทศกาลดังกล่าวได้ดึงดูดผู้ให้การสนับสนุนตั้งแต่เม็ตออฟฟิศ ถึงกูเกิลและเอสเอพี
รูปแบบ
เฟสติวัลออฟโค้ดจัดขึ้นเกินกว่าห้าวัน โดยมักจะอยู่ในสัปดาห์สุดท้ายของเดือนกรกฎาคมที่จะถึงสัปดาห์แรกของเดือนสิงหาคม ระหว่างวันจันทร์และวันพฤหัสบดี ผู้เข้าร่วมมีส่วนร่วมในเทศกาลนี้ผ่านหนึ่งใน 67 ศูนย์ท้องถิ่นทั่วสหราชอาณาจักร บวกสองศูนย์ระหว่างประเทศในคอซอวอ และแบร์น ต่อจากนั้น ระหว่างวันศุกร์และวันอาทิตย์ ผู้เข้าร่วมทั้งหมดเดินทางไปยังสถานที่หนึ่งในสหราชอาณาจักรเพื่อนำเสนอผลงานของพวกเขาจากสัปดาห์ดังกล่าว ในปี ค.ศ. 2015 ได้จัดขึ้นช่วงปลายสัปดาห์ในศูนย์ประชุมนานาชาติ ของเบอร์มิงแฮม ในขณะที่ปี ค.ศ. 2014 ได้มีอีเวนต์นี้ขึ้นที่มหาวิทยาลัยพลิมัท
ผู้เข้าร่วม
ในปี ค.ศ. 2009 เมื่ออีเวนต์แรกได้เริ่มขึ้น มีผู้เข้าร่วมเพียง 50 คนในช่วงสุดสัปดาห์ที่ออฟฟิศกูเกิล ลอนดอน ตั้งแต่นั้นมา จำนวนหนุ่มสาวผู้เข้าร่วมได้เพิ่มขึ้นถึงประมาณหนึ่งพันคนทั่วประเทศ รวมถึงในศูนย์ต่างประเทศ องค์กรยังรีไวสเตตยังได้จัดการเพิ่มผู้ลงรหัสหญิงจาก 2 เปอร์เซ็นต์ของอีเวนต์นี้จากครั้งแรกในปี ค.ศ. 2009 เพิ่มขึ้นเป็น 30 เปอร์เซ็นต์ในปี ค.ศ. 2014
เมตรต่อวินาทีกำลังสอง
เมตรต่อวินาทีกำลังสอง เป็นหน่วยของความเร่งของหน่วยเอสไอ ซึ่งประกอบจากหน่วยฐานของความยาว (เมตร) และเวลา (วินาที) สัญลักษณ์เขียนได้หลายรูปแบบ ไม่ว่าจะเป็น m/s2, m·s−2 หรือจะให้เขียนอีกรูปก็คือ เมตรต่อวินาทีกำลังสอง
ตามหลักการของความเร่งแล้ว หน่วยนี้จะเปลี่ยนไปตามความเร็วหรือช่วงเวลา จึงทำให้หน่วยดังกล่าวเป็นปริมาณเวกเตอร์
ตัวอย่าง
วัตถุหนึ่งเคลื่อนที่ด้วยความเร่งคงตัว ซึ่งมีค่าเป็น 1 เมตร/วินาที2 (1 m/s2) จากจุดหยุดนิ่ง เมื่อผ่านไป 5 วินาทีจะเคลื่อนที่ได้ความเร็ว 5 เมตร/วินาที และ 10 เมตร/วินาที เมื่อผ่านไป 10 วินาที การหาค่าความเร่งเฉลี่ยจะทำได้โดยการนำความเร็ว (เมตร/วินาที) ส่วนด้วยเวลา (วินาที) ดังนั้น จากตัวอย่างข้างต้น จะได้ว่า :
หน่วยที่เกี่ยวข้อง
กฎการเคลื่อนที่ข้อที่สองของนิวตันกล่าวไว้ว่า "แรงทั้งหมดจะเท่ากับมวลคูณความเร่ง" เมื่อหน่วยของแรงเป็นนิวตัน (N) และมวลมีหน่วยเป็นกิโลกรัม (kg) หรือจะได้ว่า "หนึ่งนิวตันจะเท่ากับหนึ่งกิโลกรัมคูณด้วยเมตรต่อวินาทีกำลังสอง" ดังนั้น หน่วยเมตร/วินาที2 จะได้หน่วย นิวตัน/กิโลกรัม (N·kg−1 หรือ N/kg)
ดังนั้น สนามแรงโน้มถ่วงโลกจะมีค่าความเร่งเป็น 9.8 เมตร/วินาที2 หรือ 9.8 N/kg
กีฬาวิ่งสเกตลู่สั้นในเอเชียนเกมส์ฤดูหนาว 2017
กีฬาวิ่งสเกตลู่สั้นในเอเชียนเกมส์ฤดูหนาว 2017 เป็นการแข่งขันกีฬาวิ่งสเกตลู่สั้นที่จัดขึ้นในเมืองซัปโปะโระ, ประเทศญี่ปุ่น กำหนดแข่งขันระหว่างวันที่ 20–22 กุมภาพันธ์ พ.ศ. 2560 โดยได้จัดขึ้นที่สนามกีฬาสเกตน้ำแข็ง มะโกะมะไน ซึ่งครั้งนี้จะมีการแข่งขันทั้งหมด 8 รายการ คือ ประเภทชาย 4 รายการ และประเภทหญิง 4 รายการ
ประเทศที่เข้าร่วม
ในการแข่งขันกีฬาวิ่งสเกตลู่สั้นครั้งนี้ มีประเทศเข้าแข่งขันทั้งสิ้น 17 ประเทศ โดยที่ประเทศออสเตรเลีย และประเทศนิวซีแลนด์อยู่ในฐานะประเทศรับเชิญ ซึ่งไม่มีสิทธิ์ในการรับเหรียญรางวัล
อัลฟา ซีฟิอัส
อัลฟา ซีฟิอัส (α Cep, α Cephei) เป็นดาวฤกษ์โชติมาตรอันดับสองในกลุ่มดาวซีฟิอัส ที่ค่อนข้างใกล้โลกเพียง 49 ปีแสง มีชื่อเดิมว่า อัลเดรามิน มีความหมายในภาษาอาหรับว่า แขนขวา
ลูกนก สุภาพร
ลูกนก สุภาพร เป็นนักร้องหญิงชาวไทย ร้องเพลงแนวลูกทุ่ง มีชื่อเสียงจากเพลง "คุณลำใย" จากอัลบัมชุด "ลูกนก-หนูแหม่ม" สังกัด นพพงศ์ อินเตอเนชั่นแนล
ประวัติ
ลูกนก สุภาพร มีชื่อจริงว่า เนตรชนก ปั้นปรือ เป็นชาวอำเภอปางศิลาทอง จังหวัดกำแพงเพชร ที่บ้านมีอาชีพทำนา เมื่อจบชั้นประถมศึกษาปีที่ 6 จึงเดินทางมาทำงานโรงงานเย็บเสื้อผ้าในกรุงเทพมหานคร จากนั้นเพื่อนได้ชวนให้ไปร้องเพลงในห้องอาหารด้วยกัน
หลังจากประสบความสำเร็จจากอัลบัมชุดแรก เธอมีผลงานแสดงภาพยนตร์เรื่อง มนต์เพลงลูกทุ่ง เอฟ.เอ็ม. (2545) และ เทวดาตกมันส์ (2552) แต่ผลงานเพลงชุดใหม่กลับไม่ได้รับความนิยมเท่าชุดแรก
ปัจจุบัน เป็นดีเจรายการวิทยุ และสมรสกัน  นายเดชา สุวรรณสาร เจ้าหน้าที่ศูนย์ข้อมูลฝ่ายข่าวสถานีโทรทัศน์สีกองทัพบกช่อง 7 มีลูกสาวคนแรกชื่อ ด.ญ.ณิชาพร สุวรรณสาร หรือน้อง “ณิชา”
แบบจำลองความคิด
แบบจำลองความคิด (Conceptual model) ในความหมายทั่วไป แบบจำลองหรือโมเดลใช้ในการแสดงสิ่งๆ หนึ่ง โมเดลบางตัวแสดงถึงสิ่งของที่เป็นรูปแบบ เช่น โมเดลของเล่น ขณะที่โมเดลทางความคิด ใช้ในการแสดงผ่านทางข้อความ ภาพวาด โมเดลเหล่านี้ใช้ในการช่วยแสดงให้ผู้อื่นได้เข้าใจถึงประเด็นหัวข้อที่ต้องการอธิบาย
แบบจำลองความคิดมีหลากหลายตั้งแต่แบบจำลองที่ชัดเจนเป็นรูปธรรม เช่นภาพของวัตถุที่คุ้นเคย ไปถึงภาพหรือวัตถุทางนามธรรมเช่นแบบจำลองคณิตศาสตร์ ซึ่งไม่สามารถวาดหรือแสดงเป็นรูปธรรมได้ แบบจำลองอาจจะแสดงถึงสิ่งของหนึ่งชิ้น (เช่น เทพีเสรีภาพ) แสดงถึงสิ่งของทั้งกลุ่ม (เช่น อิเล็กตรอน) หรือแม้แต่กลุ่มของที่แสดงในภาพรวมเช่น ระบบจักรวาล โดยความหลากหลายและขอบเขตของแบบจำลองความคิดจะขึ้นอยู่กับจุดประสงค์ของผู้จัดทำแบบจำลองนั้น
ประเภท
(การจำลองทางเลือก)
สงครามยุทธหัตถี
สงครามยุทธหัตถี เป็นสงครามที่เกิดขึ้นในปี พ.ศ. 2135 ระหว่างกรุงศรีอยุธยากับกรุงหงสาวดี ผลของสงครามครั้งนั้นปรากฏว่าอยุธยาเป็นฝ่ายชนะถึงแม้จะมีกำลังพลน้อยกว่า สงครามครั้งนี้มีความโดดเด่นในการต่อสู้ระหว่างพระนเรศวรกับอุปราชมังกะยอชวา สงครามนี้เป็นการปลดปล่อยสยามจากการครอบครองของพม่าต่อไปเป็นระยะเวลา 175 ปีจนถึง พ.ศ. 2310 เมื่อพระเจ้าซินบยูชินบุกตีสยามซึ่งส่งผลให้การปกครองอยุธยาสิ้นสุดลง
ประวัติสงคราม
ในปี พ.ศ. 2135 พระเจ้านันทบุเรงโปรดให้พระมหาอุปราชามังสามเกียดหรือมังกะยอชวานำกองทัพทหารสองแสนสี่หมื่นคน มาตีกรุงศรีอยุธยาหมายจะชนะศึกในครั้งนี้ สมเด็จพระนเรศวรทรงทราบจึงทรงเตรียมไพร่พล มีกำลังหนึ่งแสนคนเดินทางออกจากบ้านป่าโมกไปสุพรรณบุรี ข้ามน้ำตรงท่าท้าวอู่ทอง และตั้งค่ายหลวงบริเวณตำบลหนองสาหร่าย
เช้าของวันจันทร์ แรม 2 ค่ำ เดือนยี่ ปีมะโรง พ.ศ. 2135 ซึ่งตรงกับวันที่ 18 มกราคม พ.ศ. 2135 สมเด็จพระนเรศวรและสมเด็จพระเอกาทศรถทรงเครื่องพิชัยยุทธ สมเด็จพระนเรศวรทรงพระคชาธารนามว่าเจ้าพระยาไชยานุภาพ (พลายภูเขาทอง) ส่วนสมเด็จพระเอกาทศรถทรงพระคชาธารนามว่าเจ้าพระยาปราบไตรจักร (พลายบุญเรือง) ซึ่งช้างทรงของทั้งสองพระองค์นั้นเป็นช้างชนะงา คือช้างมีงาที่ได้รับการฝึกให้รู้จักการต่อสู้มาแล้วหรือเคยผ่านสงครามชนช้างชนะช้างตัวอื่นมาแล้ว และเป็นช้างที่กำลังตกมัน ในระหว่างการรบ ช้างทรงของทั้งสองพระองค์ได้วิ่งฝ่ากองทัพพม่ามาจนหลงเข้าไปในแดนพม่า และเข้าไปจนถึงช่วงกลางของทัพหงสาวดี มีเพียงทหารรักษาพระองค์และจาตุรงค์บาทเท่านั้นที่ติดตามไปทัน
สมเด็จพระนเรศวรทอดพระเนตรเห็นพระมหาอุปราชาทรงพระคชสารอยู่ในร่มไม้กับเหล่าท้าวพระยา จึงทราบได้ว่าช้างทรงของสองพระองค์หลงถลำเข้ามาถึงกลางกองทัพพม่า และตกอยู่ในวงล้อมข้าศึกแล้ว แต่ด้วยพระปฏิภาณไหวพริบของสมเด็จพระนเรศวร ทรงเห็นว่าเป็นการเสียเปรียบข้าศึกจึงไสช้างเข้าไปใกล้ แล้วตรัสถามพระมหาอุปราชาด้วยความคุ้นเคยมาก่อนแต่วัยเยาว์ว่า "พระเจ้าพี่เรา จะยืนอยู่ใยในร่มไม้เล่า เชิญออกมาทำยุทธหัตถีด้วยกัน ให้เป็นเกียรติยศไว้ในแผ่นดินเถิด ภายหน้าไปจะไม่มีพระเจ้าแผ่นดินที่ได้ทำยุทธหัตถีแล้ว" พระมหาอุปราชาได้ยินดังนั้น จึงไสช้างนามว่า พลายพัทธกอเข้าทำยุทธหัตถีกับสมเด็จพระนเรศวร พลายพัทธกอซึ่งมีขนาดใหญ่กว่าได้เข้าชนเจ้าพระยาไชยานุภาพจนเสียท่า พระมหาอุปราชาได้จังหวะจึงทรงฟันสมเด็จพระนเรศวรด้วยพระแสงของ้าว แต่สมเด็จพระนเรศวรทรงเบี่ยงหลบทัน จึงฟันถูกพระมาลาหนังขาด จากนั้นเจ้าพระยาไชยานุภาพได้ถูกพลายพัทธกอดันไปจนถึงต้นพุทรา เจ้าพระยาไชยานุภาพได้ใช้เท้าหลังยันโคนต้นพุทราชนพลายพัทธกอจนเสียหลัก สมเด็จพระนเรศวรทรงฟันด้วยพระแสงของ้าวถูกพระมหาอุปราชาเข้าที่พระอังสะขวา สิ้นพระชนม์อยู่บนคอพระคชาธารกลางสนามรบ ส่วน สมเด็จพระเอกาทศรถได้ทำยุทธหัตถีกับมางจาชโร เจ้าเมืองจาปะโร ซึ่งขี่ช้างนามว่า พลายพัชเนียง สมเด็จพระเอกาทศรถก็ทรงฟันเจ้าเมืองจาปะโรเสียชีวิตเช่นกัน ทหารพม่าเห็นว่าแพ้แน่แล้ว จึงใช้ปืนระดมยิงใส่สมเด็จพระนเรศวรได้รับบาดเจ็บ ทันใดนั้น ทัพหลวงสยามตามมาช่วยทัน จึงรับทั้งสองพระองค์กลับพระนคร พม่าจึงยกทัพกลับกรุงหงสาวดีไป นับแต่นั้นมาก็ไม่มีกองทัพใดกล้ายกมากล้ำกรายกรุงศรีอยุธยาอีกเป็นระยะเวลาอีกยาวนาน
การจัดลำดับทัพ
กองทัพพม่า แบ่งออกเป็นสี่กองทัพ คือ
ส่วน กองทัพอยุธยา สมเด็จพระนเรศวรมหาราชทรงจัดทัพเป็นขบวนเบญจเสนา 5 ทัพ ดังนี้
การตีเมืองทะวายและตะนาวศรี
ศึก ทะวายและตะนาวศรีนั้น เป็นการรบในระหว่างคนต้องโทษกับคนต้องโทษด้วยกัน กล่าวคือ ทางกรุงศรีอยุธยพาพวกนายทัพที่ตามเสด็จไม่ทันในวันยุทธหัตถีนั้น มีถึง 6 คนคือ พระยาพิชัยสงคราม พระยารามกำแหง เจ้าพระยาจักรี พระยาพระคลัง และพระยาศรีไสยณรงค์ สมเด็จพระนเรศวรรับสั่งให้ปรึกษาโทษ ลูกขุนปรึกษาโทษให้ประหารชีวิต สมเด็จพระพนรัตน์ป่าแก้วมาถวายพระพรว่าการที่แม่ทัพเหล่านั้นตามเสด็จไม่ทัน ก็เพราะบุญญาภินิหารของพระองค์ ที่จะได้รับเกียรติคุณเป็นวีรบุรุษที่แท้จริง ด้วยเหตุว่าถ้าพวกนั้นตามไปทันแล้วถึงจะชนะก็ไม่เป็นชื่อเสียงใหญ่หลวง เหมือนที่เสด็จไปโดยลำพัง เมื่อเห็นว่าสมเด็จพระนเรศวรทรงเลื่อมใสในคำบรรยายข้อนี้แล้ว ก็ทูลขอโทษพวกแม่ทัพเหล่านี้ไว้ สมเด็จพระนเรศวรก็โปรดประทานให้ แต่พวกนี้จะต้องไปตีทะวายและตะนาวศรีเป็นการแก้ตัว จึงให้เจ้าพระยาจักรีเป็นแม่ทัพคุมพลห้าหมื่นไปตีตะนาวศรี พระยาพระคลังคุมกำลังพลหมื่นเหมือนกันไปตีทะวาย ส่วนแม่ทัพอื่นๆ ที่ต้องโทษก็แบ่งกันไปในสองกองทัพนี้คือพระยาพิชัยสงครามกับพระยารามคำแหงไป ตีเมืองทะวายกับพระยาพระคลัง และให้พระยาเทพอรชุนกับพระยาศรีไสยณรงค์ไปตีเมืองตะนาวศรีกับเจ้าพระยาจักรี
ส่วนทางหงสาวดีเมื่อพระเจ้านันทบุเรงเสียพระโอรสรัชทายาทแล้วก็โทมนัส ให้ขังแม่ทัพนายกองไว้ทั้งหมด แต่ภายหลังทรงดำริว่าไทยชนะพม่าในครั้งนี้แล้วก็จะต้องมาตีพม่าโดยไม่ต้องสงสัย ก่อนที่ไทยไปรบพม่าก็จะต้องดำเนินการอย่างเดียวกันกับที่พม่ารบกับไทย กล่าวคือ จะต้องเอามอญไว้ในอำนาจเสียก่อนและเป็นการแน่นอนว่าไทยจะต้องเข้ามาตีทะวาย และตะนาวศรี ด้วยเหตุนี้จึงให้แม่ทัพนายกองที่ไปแพ้สงครามครั้งนี้ไปทำการแก้ตัวรักษา เมืองตะนาวศรีและเมืองทะวาย เป็นอันว่าทั้งผู้รบและผู้รับทั้งสองฝ่าย ตกอยู่ในฐานคนผิดที่จะต้องทำการแก้ตัวทั้งสิ้น
ในการรบทวายและตะนาวศรีครั้ง นี้แม่ทัพทั้งสองคือ เจ้าพระยาจักรีและพระยาคลัง ทำการกลมเกลียวกันเป็นอย่างยิ่ง ถึงแม้สมเด็จพระนเรศวรจะได้แบ่งหน้าที่ให้ตีคนละเมือง ก็ยังมีการติดต่อช่วยเหลือกันและกัน ในที่สุดแม่ทัพทั้งสองก็รบชนะทั้งสองเมืองและบอกเข้ามายังกรุงศรีอยุธยา สมเด็จพระนเรศวรได้โปรดเกล้าฯ ให้พระยาศรีไสยณรงค์อยู่ครองเมืองตะนาวศรี ส่วนทางเมืองทะวายนั้นให้เจ้าเมืองทะวายคนเก่าครองต่อไป ชัยชนะครั้งนี้เป็นอันทำให้แม่ทัพทั้งหลายพ้นโทษ แต่ทางพม่าแม่ทัพกลับถูกทำโทษประการใดไม่ปรากฏ แต่อย่างไรก็ดี การที่ชัยชนะทะวายและตะนาวศรีครั้งนี้ ทำให้อำนาจของไทยแผ่ลงไปทางใต้เท่ากับในรัชสมัยพ่อขุนรามคำแหงมหาราช
การสิ้นพระชนม์ของพระสุพรรณกัลยา
มีทฤษฎีที่กล่าวว่า ภายหลังจากสงครามยุทธหัตถี พระเจ้านันทบุเรงได้ปลงพระชนม์พระสุพรรณกัลยาด้วยโทสะ ซึ่งการสิ้นพระชนม์นั้นในพงศาวดารรวมถึงคำให้การต่าง ๆ ทั้งของไทยและพม่าต่างก็ให้ข้อมูลต่างกันออกไป โดยพงศาวดารของไทยทั้งสองฉบับ (คำให้การชาวกรุงเก่าและคำให้การขุนหลวงหาวัด) ระบุว่า "พระเจ้าหงสาวดีก็ทรงพระพิโรธ จึงเสด็จไปสู่ตำหนักพระสุวรรณกัลยา เอาพระแสงฟันพระนางสุวรรณกัลยากับพระราชธิดา (หรือพระราชโอรสในคำให้การขุนหลวงหาวัด) ของพระองค์สิ้นพระชนม์ทั้ง ๒ พระองค์"
แม้การสิ้นพระชนม์ของพระสุพรรณกัลยานั้นจะเป็นที่ยอมรับกันทั่วไปว่าเกิดจากแรงโทสะของพระเจ้านันทบุเรง ตามหลักฐานประเภทคำให้การของไทย แต่มิกกี้ ฮาร์ท (Myin Hsan Heart) นักประวัติศาสตร์ชาวพม่าได้นำเสนอข้อมูลที่แตกต่างออกไป โดยกล่าวถึงเจ้าภุ้นชิ่หรือเจ้าหญิงพิษณุโลกได้ตามเสด็จพระราชมารดาออกมาประทับนอกพระราชวังกัมโพชธานี โดยเจ้าหญิงเจ้าภุ้นชิ่ได้เสกสมรสกับ เจ้าเกาลัด พระโอรสของเจ้าอสังขยา เจ้าเมืองตะลุป ซึ่งเป็นชาวไทใหญ่ ซึ่งเป็นที่ปรึกษาของพระเจ้ามังรายกะยอชวา โอรสองค์ที่สองของพระเจ้านันทบุเรง และมีพระธิดาด้วยกันคือ เจ้าหญิงจันทร์วดี ซึ่งหมายความว่า ในช่วงสงครามยุทธหัตถี พ.ศ. 2135 พระสุพรรณกัลยามิได้ประทับอยู่ในหงสาวดีแต่ทรงประทับอยู่ในอังวะ จนกระทั่งในปี พ.ศ. 2137 พระเจ้าตองอู พระเจ้านยองยัน และพระเจ้าเชียงใหม่ ต่างแยกตัวเป็นอิสระจากหงสาวดี พระเจ้านยองยันได้เข้าครองกรุงอังวะที่เจ้าหญิงพิษณุโลก และพระมารดาอาศัยอยู่ อีกทั้งยังเป็นผลดีแก่ทั้งสองพระองค์ด้วย เนื่องจากพระเจ้านยองยันนั้นเป็นพระโอรสองค์หนึ่งของพระเจ้าบุเรงนอง ทั้งยังมีความคุ้นเคยกับเจ้าอสังขยาบิดาของเจ้าเกาลัด จึงคาดได้ว่า ภายใต้การปกครองของพระเจ้านยองยันพระสุพรรณกัลยารวมถึงเจ้าหญิงพิษณุโลกก็ยังทรงประทับในนครอังวะอย่างปกติสุขจนกระทั่งสิ้นพระชนม์ โดยมิได้ถูกปลงพระชนม์แต่อย่างใด
แลร์คันดัลสตาดีโอน
แลร์คันดัลสตาดีโอน (Lerkendal Stadion) เป็นสนามฟุตบอลแบบเป็นที่นั่งทั้งหมด ตั้งอยู่ในเมืองแลร์คันดัล ในทรอนด์เฮม ประเทศนอร์เวย์ เป็นสนามเหย้าของสโมสรฟุตบอลรูซันบอร์ก โดยมีความจุ 21,166 คน และ เป็นสนามฟุตบอลที่ใหญ่อันดับที่ 2 ของประเทศ
ฟุตบอลโลกหญิง 2015 รอบแพ้คัดออก
การแข่งขันฟุตบอลโลกหญิง 2015 รอบแพ้คัดออก จะเริ่มต้นขึ้นระหว่างวันที่ 20 มิถุนายน และ 5 กรกฎาคม 2558. 16 ทีมเข้าร่วมการแข่งขันในรอบแพ้คัดออก.
ทีมที่ผ่านเข้ารอบ
สองทีมที่ดีที่สุดของแต่ละกลุ่มและสี่ทีมอันดับสามที่ดีที่สุดผ่านเข้ารอบแพ้คัดออก.
รอบชิงชนะเลิศ
{| width=100% style="font-size: 90%" ผู้เล่นยอดเยี่ยมประจำนัด:
นาตาลียา ราชีนสกา (ยูเครน)
โยลันดา ปาร์กา (สเปน)
ผู้ตัดสินที่สี่:
คลาอูเดีย อุมปีเอร์เรซ (อุรุกวัย)
ผู้ตัดสินที่ห้า:
โลเรโต โตโลซา (ชิลี)
ไอ้เท่ง (สกุล)
ไอ้เท่ง (Aiteng) เป็นชื่อ สกุล ของทากทะเลสองชนิด ซึ่งอยู่จำพวกมอลลัสกาในทะเล และอีกหนึ่งชนิดที่อาศัยบนบก สกุลไอ้เท่งยังเป็นสกุลเดียวในวงศ์ไอ้เท่ง (Aitengidae) ชื่อสามัญ "ไอ้เท่ง" มาจากชื่อ อ้ายเท่ง ซึ่งเป็นหนึ่งในหุ่น หนังตะลุง (หนังใหญ่) ในภาคใต้ของประเทศไทย
อนุกรมวิธาน
วงศ์ไอ้เท่ง (Aitengidae) ถูกรวมภายในกลุ่มวงศ์ (superfamily) Hedylopsacea ซึ่งเป็นกลุ่มข้างเคียงกับ Pseudunelidae และ Acochlidiidae หรือจำแนกเป็นวงศ์เฉพาะภายใน Hedylopsacea ต่อมา Philippe Bouchet (2010)  จำแนก Aitengidae อยู่ใน วงศ์ Hedylopsoidea
สายพันธุ์
ชนิดในสกุล Aiteng ได้แก่ :
การแพร่กระจายและถิ่นที่อยู่
การแพร่กระจาย Aiteng ater พบเฉพาะในประเทศไทย การกระจายของ Aiteng mysticus พบเฉพาะในประเทศญี่ปุ่น การกระจาย พันธุ์ ของ Aiteng marefugitus พบเฉพาะในหมู่เกาะปาเลา
นิเวศวิทยา
Aiteng ater เป็นสัตว์  สะเทินน้ำสะเทินบก  พบใน ป่าชายเลน ที่เป็นดินโคลน ซึ่งถูกปกคลุมด้วยต้นโกงกาง แสมทะเล ตาตุ่มทะเล และปรงทะเล ในเขตน้ำขึ้นน้ำลง
เบเรงเกลาแห่งกัสติยา
เบเรงเกลา (Berenguela มหาราชินี la Grande; ค.ศ. 1179 หรือ 1180 – 8 พฤศจิกายน ค.ศ. 1246) เป็นสมเด็จพระราชินีผู้สำเร็จราชการแผ่นดินแห่งกัสติยา ในปี ค.ศ. 1217 และสมเด็จพระราชินีแห่งเลออนตั้งแต่ ค.ศ. 1197 ถึง ค.ศ. 1204 ในฐานะพระราชโอรสธิดาพระองค์โตและทายาทโดยสันนิษฐานของพระเจ้าอัลฟอนโซที่ 8 พระองค์เป็นเจ้าสาวผู้เป็นที่หมายตา และถูกหมั้นหมายกับค็อนราท พระราชฑอรสของจักรพรรดิโรมันอันศักดิ์สิทธิ์ ฟรีดริชที่ 1 บาร์บาร็อสซา หลังค็อนราทสิ้นพระชนม์ พระองค์อภิเษกสมรสกับพรญาติ พระเจ้าอัลฟอนโซที่ 9 แห่งเลออน เพื่อรักษาสันติภาพระหว่างพระมหากษัตริย์แห่งเลออนกับพระราชบิดา ทั้งคู่มีพระราชโอรสธิดาด้วยกันห้าคนก่อนการแต่งงานจะถูกสมเด็จพระสันตะปาปาอินโนเซนต์ที่ 3 ทรงประกาศให้เป็นโมฆะ
เมื่อพระบิดาสวรรคต พระองค์ทำหน้าที่เป็นผู้สำเร็จราชการแผ่นดินให้พระเจ้าเอนริเกที่ 1 ในกัสติยา (พระอนุชา) จนกระทั่งได้สืบทอดตำแหน่งต่อเมื่อพระเจ้าเอนริเกสวรรคต หลายเดือนต่อมาพระองค์ยกกัสติยาให้พระเจ้าเฟร์นันโดที่ 3 พระราชโอรส ด้วยความเป็นกังวลว่าความเป็นสตรีจะทำให้พระองค์ไม่สามารถเป็นผู้นำกองทหารของกัสติยาได้ ทว่ายังทรงเป็นที่ปรึกษาคนใกล้ชิดที่สุดที่คอยชี้นำทางการเมือง เจรจาต่อรอง และปกครองในนามพระราชโอรสตลอดพระชนม์ชีพที่เหลือ พระองค์มีส่วนสำคัญในการรวมกัสติยากับเลออนเข้าด้วยกันอีกครั้งภายใต้อำนาจของพระราชโอรส และสนับสนุนความพยายามในการทำเรกองกิสตาของพระราชโอรส ทรงเป็นผู้อุปถัมภ์สถาบันศาสนาและสนับสนุนการเขียนประวัติศาสตร์ของทั้งสองประเทศ
ต้นพระชนม์ชีพ
เบเรงเกลาพระราชสมภพไม่ในปี ค.ศ. 1179 ก็ในปี ค.ศ. 1180 ในบูร์โกส เป็นพระราชธิดาพระองค์โตของพระเจ้าอัลฟอนโซที่ 8 กับเอเลนอร์แห่งอังกฤษ
ในฐานะพระราชโอรสธิดาพระองค์โตของพระเจ้าอัลฟอนโซกับเอเลนอร์ พระองค์เป็นทายาทหญิงโดยสันนิษฐานของบัลลังก์กัสติยาอยู่หลายปี เหตุเพราะพระอนุชาหลายคนที่ประสูติหลังพระองค์สิ้นพระชนม์หลังการคลอดหรือไม่ก็อยู่ไม่พ้นวัยทารก เบเรงเกลาจึงกลายเป็นคู่ครองผู้เป็นที่หมายตามากที่สุดในยุโรป
การหมั้นหมายครั้งแรกของเบเรงเกลาบรรลุข้อตกลงในปี ค.ศ. 1187 เมื่อค็อนราท ดยุกแห่งโรเทินบวร์คและพระบุตรคนที่ห้าของจักรพรรดิฟรีดริชที่ 1 ต้องการแต่งงานกับพระองค์ ปีต่อมาสัญญาว่าด้วยการแต่งงานได้รับการลงนามในเซลิงเกินชตัท หนึ่งในนั้นคือสินสอดจำนวน 42,000 เหรียญมาราเบดี จากนั้นค็อนราทก็เดินทัพมากัสติยาที่มีการฉลองการหมั้นหมายกันในการ์ริยอนและค็อนราทได้รับแต่งตั้งเป็นอัศวิน สถานะของเบเรงเกลาในฐานะทายาทแห่งกัสติยาเมื่อพระองค์ได้สืบทอดบัลลังก์เป็นส่วนหนึ่งในสนธิสัญญาและสัญญาว่าด้วยการแต่งงาน ที่ระบุว่าพระองค์จะสืบทอดอาณาจักรต่อจากราชพระบิดาหรือพระอนุชาคนใด ๆ ก็ตามที่ไร้ทายาท ค็อนราทจะได้เป็นเพียงผู้ปกครองร่วมในฐานะพระราชสวามีของพระองค์ และกัสติยาจะไม่เป็นส่วนหนึ่งของจักรวรรดิ
สมเด็จพระราชินีแห่งเลออน
เพื่อรักษาสันติภาพระหว่างกัสติยากับเลออน เบเรงเกลาอภิเษกสมรสกับพระเจ้าอัลฟอนโซที่ 9 พระญาติลำดับที่หนึ่งที่อยู่ห่างกันหนึ่งขั้น ในบายาโดลิดในปี ค.ศ. 1197 ตามธรรมเนียมปฏิบัติแบบสเปนในเวลานั้น พระองค์ได้ควบคุมปราสาทและที่ดินจำนวนหนึ่งในเลออนโดยตรง ซึ่งส่วนใหญ่แล้วตั้งอยู่ตามแนวชายแดนที่ติดกันกัสติยา
ในปี ค.ศ. 1198 สมเด็จพระสันตะปาปาอินโนเซนต์ที่ 3 เริ่มไม่ยอมรับการแต่งงานด้วยเหตุผลว่าเป็นการร่วมประเวณีกับระหว่างญาติใกล้ชืด สองสามีภรรยาอยู่ด้วยกันจนถึงปี ค.ศ. 1204 แล้วจึงขวนขวายขอการผ่อนผันเพื่อที่จะได้อยู่ด้วยกัน หนึ่งในนั้นการเสนอเงินก้อนโตให้ ทว่าสมเด็จพระสันตะปาปาปฏิเสธคำร้องขอนั้น แม้ทั้งคู่จะทำให้พระโอรสธิดาที่มีด้วยกันได้รับการยอมรับว่าเป็นพระราชโอรสธิดาตามกฎหมายได้ แต่การแต่งงานก็จบลง เบเรงเกลากลับกัสติยาไปหาพระบิดามารดาในเดือนพฤษภาคม ค.ศ. 1204 และทรงอุทิศตนให้กับการดูแลพระราชโอรสธิดา
ช่วงที่เป็นสมเด็จพระราชินีนาถ
แม้จะทรงหมดบทบาทหน้าที่ในการเป็นสมเด็จพระราชินีแห่งเลออน แต่พระองค์ยังคงมีสิทธิ์ในการเรียกเก็บภาษีในที่ดินมากมายที่พระองค์ได้รับมา หนึ่งในนั้นคือซาลามังกาและกัสโตรเบร์เด ที่ทรงยกให้พระเจ้าเฟร์นันโด พระราชโอรส ในปี ค.ศ. 1206 ขุนนางจำนวนหนึ่งที่รับใช้พระองค์เมื่อครั้งเป็นสมเด็จพระราชินีติดตามพระองค์กลับไปที่ราชสำนักในกัสติยา สันติสุขที่เกิดขึ้นในช่วงที่พระองค์แต่งงานสูญสิ้นไป และเกิดสงครามขึ้นระหว่างเลออนกับกัสติยาเหนือที่ดินที่อยู่ในการควบคุมของพระองค์ในเลออน ในปี ค.ศ. 1205, 1207 และ 1209 มีการทำสนธิสัญญากันระหว่างอาณาจักรทั้งสอง แต่ละฉบับล้วนขยายอำนาจการควบคุมของพระองค์ ในสนธิสัญญาของปี ค.ศ. 1207 และ 1209 เบเรงเกลากับพระราชโอรสได้รับทรัพย์สินที่ดินที่มีความสำคัญตามแนวชายแดน หนึ่งในนั้นคือปราสาทสำคัญ ๆ อย่างบิยัลปันโด สนธิสัญญาในปี ค.ศ. 1207 เป็นเอกสารเปิดเผยที่เขียนด้วยภาษากัสติยาฉบับเก่าแก่ที่สุดที่ยังคงหลงเหลืออยู่
ในปี ค.ศ. 1214 เมื่อพระราชบิดา พระเจ้าอัลฟอนโซที่ 8 สวรรคต ราชบัลลังก์ตกเป็นของพระเจ้าเอนริเกที่ 1 พระราชโอรสคนเดียวที่ยังมีชีวิตอยู่และพระอนุชาวัย 10 พรรษาของเบเรงเกลา เอเลนอร์ พระราชมารดาของทั้งคู่กลายเป็นผู้สำเร็จราชการแผ่นดิน แต่สวรรคตในอีก 24 วันหลังการสวรรคตของพระราชสวามี เบเรงเกลาจึงกลายเป็นรัชทายาทโดยสันนิษฐานอีกครั้งและกลายเป็นผู้สำเร็จราชการแผ่นดินคนใหม่ ในตอนนี้เองที่การทะเลาะเบาะแว้งภายในเริ่มต้นขึ้น จุดชนวนโดยกลุ่มขุนนาง กลุ่มแรกสุดคือตระกูลลารา ที่บีบให้เบเรงเกลายกตำแหน่งผู้สำเร็จราชการแผ่นดินและผู้พิทักษ์ของพระอนุชาให้เคานต์อัลบาโร นุญเญซ เด ลารา
ในปี ค.ศ. 1216 มีการจัดการประชุมสภาในบายาโดลิด โดยมีบุคคลสำคัญของกัสติยาอย่างโลเป ดิอัซที่ 2 เด อาโร, กอนซาโล โรดริเกซ ฆิรอน, อัลบาโร ดิอัซ เด กาเมโรส, อัลฟอนโซ เตเยซ เด เมเนเซส และคนอื่น ๆ ที่ตกลงกันว่าจะสนับสนุนเบเรงเกลา โดยมีจุดร่วมเดียวกันคือเพื่อต่อกรกับอัลบาโร นุญเญซ เด ลารา ปลายเดือนพฤษภาคม สถานการณ์ในกัสติยาเป็นอันตรายต่อเบเรงเกลามากขึ้น พระองค์จึงตัดสินใจลี้ภัยไปอยู่ที่ปราสาทเอาติโยเดกัมโปสที่เป็นของกอนซาโล โรดริเกซ ฆิรอน หนึ่งในพันธมิตรของพระองค์ และส่งพระราชโอรสพระเจ้าเฟร์นันโดไปที่ราชสำนักของอดีตพระราชสวามี ในวันที่ 15 สิงหาคม ค.ศ. 1216 บุคคลสำคัญของกัสติยารวมตัวกันเพื่อที่จะป้องกันไม่ให้เกิดสงครามกลางเมือง แต่ความเห็นที่ไม่ลงรอยกันทำให้ตระกูลฆิรอน, เตเยซ เด เมเนเซส และอาโรแตกหักกับอัลบาโร เด ลารา
สมเด็จพระราชินีนาถแห่งกัสติยา
สถานการณ์เปลี่ยนแปลงไปทันทีเมื่อพระเจ้าเอนริเกสวรรคตในวันที่ 6 มิถุนายน ค.ศ. 1217 หลังได้รับบาดแผลที่ศีรษะจากกระเบื้องที่ร่วงตกลงมาขณะกำลังเล่นกับเด็กคนอื่น ๆ ที่พระราชวังของบิชอปแห่งปาเลนเซีย ผู้พิทักษ์ของพระองค์ เคานต์อัลบาโร นุญเญซ เด ลารา พยายามปกปิดความจริง เขานำศพของพระมหากษัตริย์ไปที่ปราสาทตาริเอโก
ข่าวของพระมหากษัตริย์เตือนให้เห็นถึงอันตรายจากอดีตพระสวามีที่จะเกิดขึ้นต่อการครองราชย์ของพระองค์ เนื่องจากพระมหากษัตริย์แห่งเลออนคือผู้ร่วมบรรพบุรุษเดียวกันที่ใกล้ชิดที่สุดของพระอนุชา จึงน่ากลัวว่าพระมหากษัตริย์แห่งเลออนอาจอ้างสิทธิ์ในราชบัลลังก์กัสติยาเสียเอง เบเรงเกลาจึงเก็บเรื่องการสิ้นพระชนม์ของพระอนุชาไว้และขึ้นครองบัลลังก์อย่างลับ ๆ โดยไม่ให้อัลฟอนโซรู้ ทรงเขียนจดหมายถึงพระเจ้าอัลฟอนโซขอให้พระเจ้าเฟร์นันโดมาเยี่ยมพระองค์ และสละราชสมบัติเพื่อหลีกทางให้พระราชโอรส ในวันที่ 31 สิงหาคม ที่ทรงสละราชสมบัติอาจจะเพราะไม่สามารถเป็นผู้นำทางทหารให้กัสติยาที่ในตอนนั้นพระมหากษัตริย์ต้องเป็นผู้นำทางทหาร
ที่ปรึกษาของพระมหากษัตริย์
แม้จะครองราชย์ไม่นาน แต่เบเรงเกลาก็เป็นที่ปรึกษาคนใกล้ชิดที่สุดของพระราชโอรสต่อไป ทรงก้าวก่ายในการเมืองของรัฐ แม้จะเป็นการกระทำในทางอ้อม ในรัชสมัยของพระราชโอรส นักเขียนในยุคนั้นเขียนว่าพระองค์ยังคงมีอำนาจเหนือพระโอรส อาทิ ทรงจัดแจงให้พระราชโอรสอภิเษกสมรสกับเจ้าหญิงเอลีซาเบ็ท (หรือ เบอาตริซ ในภาษากัสติยา) แห่งโฮเอินชเตาเฟิน พระธิดาของดยุกฟิลลิพแห่งชวาเบิน และพระราชนัดดาของจักรพรรดิสองพระองค์ คือ จักรพรรดิฟรีดริช บาร์บาร็อสซา และจักรพรรดิไอแซ็คที่ 2 อันเจลอส พิธีอภิเษกสมรสเกิดขึ้นในวันที่ 30 พฤศจิกายน ค.ศ. 1219 ที่บูร์โกส อีกเหตุการณ์หนึ่งคือการเป็นคนกลางไกล่เกลี่ยของเบเรงเกลาที่เกิดขึ้นในปี ค.ศ. 1218 เมื่อตระกูลลาราเจ้าแผนการที่หัวหน้าตระกูลยังคงเป็นอัลบาโร นุญเญซ เด ลารา อดีตผู้สำเร็จราชการแผ่นดิน วางแผนสมคบคิดจะให้พระเจ้าอัลฟอนโซที่ 9 พระมหากษัตริย์แห่งเลออนและพระราชบิดาของพระเจ้าเฟร์นันโด บุกกัสติยาเพื่อแย่งชิงบัลลังก์ของพระราชโอรส ทว่าการจับกุมตัวเคานต์ลาราทำได้ง่ายขึ้นเมื่อเบเรงเกลายื่นมือเข้ามาแทรกแซง พระองค์ทำให้อดีตพระราชสวามีกับพระราชโอรสลงนามในสนธิสัญญาสงบศึกชั่วคราวโตโรได้ในวันที่ 26 สิงหาคม ค.ศ. 1218 ยุติการเผชิญหน้ากันระหว่างกัสติยากับเลออน
ในปี ค.ศ. 1222 เบเรงเกลายื่นมือเข้ามาก้าวก่ายเพื่อพระราชโอรสอีกครั้ง ทรงประสบความสำเร็จในการทำสัตยาบันในการประชุมที่ซาฟรา ซึ่งบรรลุข้อตกลงในการสงบศึกกับพวกลาราด้วยการให้มาฟัลดา พระบิดาและทายาทของลอร์ดแห่งโมลินา กอนซาโล เปเรซ เด ลารา อภิเษกสมรสกับพระเจ้าอัลฟอนโซ พระราชโอรสของพระองค์และพระอนุชาของพระเจ้าเฟร์นันโด ในปี ค.ศ. 1224 พระองค์ให้พระราชธิดา เบเรงเกลา อภิเษกสมรสกับจอห์นแห่งบรีแยน กลยุทธ์ที่ทำให้พระเจ้าเฟร์นันโดที่ 3 เข้าใกล้บัลลังก์เลออนมากขึ้น เนื่องจากจอห์นเป็นตัวเลือกในใจที่พระเจ้าอัลฟอนโซที่ 9 อยากให้แต่งงานกับพระราชธิดาพระองค์โต ซันชา เบเรงเกลาจึงขัดขวางไม่ให้พระราชธิดาของอดีตพระราชสวามีแต่งงานกับชายที่สามารถอ้างสิทธิ์ในบัลลังก์เลออนได้
การก้าวก่ายเพื่อพระราชโอรสครั้งใหญ่ที่สุดเกิดขึ้นในปี ค.ศ. 1230 เมื่อพระเจ้าอัลฟอนโซสวรรคตโดยประกาศชื่อให้พระราชธิดา ซันชาและดุลเซ พระราชธิดาจากการแต่งงานครั้งแรกกับตึเรซาแห่งโปรตุเกสเป็นทายาท แทนที่จะยกสิทธิ์ให้กับพระเจ้าเฟร์นันโดที่ 3 เบเรงเกลาไปพบกับพระราชมารดาของเจ้าหญิงทั้งสองและประสบความสำเร็จในการทำสนธิสัญญาลัสเตร์เซริอัส ที่สองพี่น้องจะสละบัลลังก์ให้พระอนุชาต่างมารดาแลกกับเงินและผลประโยชน์อื่น ๆ อีกมากมาย ทำให้บัลลังก์แห่งกัสติยาและเลออนที่เคยถูกแบ่งออกจากกันในปี ค.ศ. 1157 โดยพระเจ้าอัลฟอนโซที่ 7 กลับมารวมกับเป็นหนึ่งอีกครั้งในมือของพระเจ้าเฟร์นันโดที่ 3 เบเรงเกลาเข้าแทรกแซงอีกครั้งด้วยการจัดแจงให้พระเจ้าเฟร์นันโดแต่งงานครั้งที่สองหลังการสวรรคตของเอลีซาเบ็ทแห่งโฮเอินชเตาเฟิน แม้พระองค์จะมีพระราชโอรสธิดามากมายอยู่แล้ว แต่เบเรงเกลาเป็นกังวลว่าความสัมพันธ์ที่ไม่ถูกต้องตามกฎหมายจะทำให้คุณสมบัติในการเป็นพระมหากษัตริย์ลดลง ครั้งนี้พระองค์เลือกฌานแห่งดามาร์แต็ง พระธิดาขุนนางชาวฝรั่งเศส ตัวเลือกที่พระมาตุจฉาของพระมหากษัตริย์และพระขนิษฐาของเบเรงเกลา บลังกา พระมเหสีม่ายของพระเจ้าหลุยส์ที่ 8หามาให้ เบเรงเกลาทำหน้าที่เป็นผู้สำเร็จราชการแผ่นดินอีกครั้ง ทรงปกครองในขณะที่พระราชโอรส พระเจ้าเฟร์นันโด ลงใต้ไปทำการสู้รบเรกองกิสตาอันยาวนาน ทรงบริหารราชการกัสติยาและเลออนด้วยทักษะความสามารถที่พระองค์มี ทำให้พระราชโอรสไม่ต้องเป็นกังวลเรื่องราชอาณาจักร
การสวรรคต
เบเรงเกลาได้พบพระราชโอรสเป็นครั้งสุดท้ายที่โปซูเอโลเดกาลาตราบาในปี ค.ศ. 1245 หลังจากนั้นก็กลับไปโตเลโด สวรรคตในวันที่ 8 พฤศจิกายน ค.ศ. 1246 ร่างของพระองค์ถูกฝังที่ลัสอูเอลกัส ใกล้กับบูร์โกส
พระทายาท
เบเรงเกลากับพระเจ้าอัลฟอนโซมีพระราชโอรสธิดาด้วยกันห้าคน คือ
บรรณานุกรม
117911801246
เจ็บกว่านี้มีอีกไหม
เจ็บกว่านี้มีอีกไหม เป็นสตูดิโออัลบั้มชุดที่ 3 ของไฮ-ร็อก ออกจัดจำหน่ายและเผยแพร่ในกลางปี พ.ศ. 2536 ราคาจำหน่ายตามที่ปรากฏบนปกอัลบั้ม 90 บาท
โดยอัลบั้มชุดนี้ได้ทิ้งช่วงระยะเวลาจากอัลบั้ม บัญญัติผ่าแปด ซึ่งเป็นอัลบั้มก่อนหน้านั้น 2 ปี โดยในครั้งนี้ได้มีการเปลี่ยนแปลงทีมโปรดิวเซอร์ จาก จิรพรรณ อังศวานนท์ แห่งวงบัตเตอร์ฟลาย มาเป็นทีมงานของ อาร์.เอส.โปรโมชั่น ซึ่งเป็นต้นสังกัดทั้งหมด และเปิดโอกาสให้ทางวงมีส่วนร่วมในการผลิตมากยิ่งขึ้น โดย เป้ หรือ สุรัช ทับวัง ได้มีโอกาสแต่งเพลงและทำนองและเป็นโค-โปรดิวเซอร์ ด้วย ขณะที่สมาชิกในวงยังคงเป็นสมาชิกชุดเดิมจากอัลบั้มชุดที่แล้ว
ขณะที่การแต่งกายได้ลดความจัดจ้านและสีสันลง ไปเป็นแบบราบง่ายแต่ดูดีขึ้น และดนตรีก็ได้ลดความร้อนแรงลงด้วย แต่ก็ยังคงความหนักแน่นในแบบเฮฟวี่เมทัลอยู่ ขณะที่หน้าปกอัลบั้มก็ได้รับคำวิจารณ์ว่า ออกแบบมาได้สวย ซึ่งเพลงที่ได้รับความนิยมในอัลบั้มชุดนี้ได้แก่ อย่ากลับมา, เจ็บกว่านี้มีอีกไหม , เกินห้ามใจ, คลื่นหัวใจ, สิ่งนั้น เป็นต้น
ซึ่งก่อนออกอัลบั้มชุดนี้ไม่นาน ไฮ-ร็อกได้ร่วมแสดงในช็อต ชาร์จ ช็อค ร็อก คอนเสิร์ต ที่อินดอร์ สเตเดี้ยม หัวหมาก ภายในสนามกีฬาหัวหมาก เมื่อวันที่ 25 พฤษภาคม ปีเดียวกัน ร่วมกับหิน เหล็ก ไฟ และหรั่ง ร็อคเคสตร้า ด้วย ซึ่งนับเป็นคอนเสิร์ตที่ประสบความสำเร็จอย่างมากในรอบปี
เคเค (นักร้อง)
กฤษณกุมาร กุนนาถ (Krishnakumar Kunnath; 23 สิงหาคม 1968 – 31 พฤษภาคม 2022) หรือเป็นที่รู้จักในชื่อ KK เป็นนักร้องเพลงประกอบภาพยนตร์ชาวอินเดีย มีผลงานเพลงทั้งในภาษาฮินดี, ทมิฬ, เตลูกู, กันนาดา, มลยาฬัม, มราฐา, โอริยา, เบงกอล, อสาม และ คุชราต
KK เริ่มต้นอาชีพในสายดนตรีด้วยการร้องเพลงและทำนองประกอบโฆษณา เขาเดบิวต์ในภาพยนตร์จากซาวด์แทร็กให้กับ เอ. อาร์. ระห์มาน ในปี 1999 เขาปล่อยอัลบัมเดบิวต์ในชื่อ Pal ซึ่งมีเพลง "Pal" และ "Yaaron" ที่เป็นที่นิยมมากในงานเลี้ยงอำลาของโรงเรียนในอินเดีย เพลงดังอื่น ๆ ของเขา เช่น "Tadap Tadap" จาก Hum Dil De Chuke Sanam (1999), เพลงทมิฬ "Apadi Podu", "Dola Re Dola" จาก Devdas (2002), "Kya Mujhe Pyaar Hai" จาก Woh Lamhe... (2006), "Aankhon Mein Teri" จาก Om Shanti Om (2007), "Khuda Jane" จาก Bachna Ae Haseeno (2008), "Piya Aaye Na" จาก Aashiqui 2 (2013), "Mat Aazma Re" จาก Murder 3 (2013), "India Wale" จาก Happy New Year (2014) และ "Tu Jo Mila" จาก Bajrangi Bhaijaan (2015) เขาเคยได้รับเสนอชื่อเข้ารับรางวัลฟิล์มแฟร์อะวอร์ดหกครั้ง และเคยได้รับฟิล์มแฟร์อะวอร์ดเซาธ์หนึ่งครั้ง
เดรัจฉาน
ในศาสนาพุทธ เดรัจฉาน หรือ ติรยคฺโยนิโลก (तिरच्छान, ติรจฺฉาน; तिरश्चीन, ติรศฺจีน; ; จีน/ญี่ปุ่น: 畜生 chikushō; พม่า: တိရစ္ဆာန်ဘုံ) หมายถึง สัตว์ จัดเป็นหนึ่งในอบายภูมิ 4 แต่ไม่ต้องเสวยทุกข์ทรมานอย่างสัตว์นรก เปรต และ อสุรกาย
ศัพทมูล
เดรัจฉาน มาจากภาษาบาลี ติรจฺฉาน แปลว่า ผู้ไปโดยส่วนขวาง (มีร่างกายขนานไปกับพื้นโลก) หรือผู้ไปขวางจากมรรคผล (บรรลุนิพพานไม่ได้)
ประเภท
ติรัจฉานมี 4 จำพวก ได้แก่
สัญญา 4
เดรัจฉานทั้งหมด มีสัญญา 3 อย่าง ได้แก่ หากเป็นเดรัจฉานชั้นสูง เช่น เดรัจฉานที่เป็นพระโพธิสัตว์ จะมี ธัมมสัญญา คือความรู้จักผิดชอบชั่วดี จึงรู้จักการทำความดี และบำเพ็ญสั่งสมบารมีได้
คิงส์แมน รวมพลังโคตรพยัคฆ์
คิงส์แมน รวมพลังโคตรพยัคฆ์ (Kingsman: The Golden Circle) เป็นภาพยนตร์โลดโผน/สายลับ/ตลก กำกับ, ร่วมอำนวยการสร้างและร่วมเขียนบทโดย แมทธิว วอห์น เป็นภาคต่อของ คิงส์แมน โคตรพิทักษ์บ่มพยัคฆ์ เข้าฉายในสหรัฐอเมริกา วันที่ 22 กันยายน ค.ศ. 2017
เรื่องย่อ
หนึ่งปีหลังจากปกป้องโลกจากริชมอนด์ วาเลนไทน์ เอ็กซี สายลับคิงส์แมนอาศัยอยู่กับเจ้าหญิงทิลดาแห่งสวีเดน ผู้เป็นแฟนสาว วันหนึ่งขณะกลับบ้าน เอ็กซีถูกชาร์ลี เฮสเก็ธ อดีตผู้สมัครสายลับคิงส์แมนที่สูญเสียแขนและกล่องเสียงหลังสู้กับเอ็กซีเมื่อปีก่อนดักทำร้าย เอ็กซีหนีรอดไปได้ แต่แขนกลของชาร์ลีสามารถแฮ็กเข้าระบบของคิงส์แมน เมื่อเอ็กซีไปรับประทานอาหารกับพ่อแม่ของเจ้าหญิง เขาพบว่าศูนย์บัญชาการของคิงส์แมนถูกโจมตี ทำให้สายลับคิงส์แมนหลายคนเสียชีวิต
เอ็กซีและเมอร์ลิน ฝ่ายเทคนิกของคิงส์แมนเริ่ม "แผนวันสิ้นโลก" ทั้งสองเดินทางไปที่รัฐเคนทักกี เพื่อพบกับกลุ่ม "สเตตส์แมน" องค์กรสายลับของอเมริกา ที่นั่น เอ็กซีและเมอร์ลินถูกเตกีลา สายลับสเตตส์แมนจับตัวและทั้งสองพบว่าแฮร์รี ฮาร์ตยังมีชีวิตอยู่ แต่สูญเสียความทรงจำจากการถูกยิงที่ศีรษะ ต่อมาเอ็กซีและเมอร์ลินหารือเรื่ององค์กรก่อการร้ายชื่อ "เดอะโกลเดนเซอร์เคิล" กับแชมเปญ หัวหน้ากลุ่มสเตตส์แมน โดยเอ็กซีและวิสกี สายลับสเตตส์แมนอีกคนเริ่มสืบจากคลารา แฟนเก่าของชาร์ลี ด้านฮาร์ตซึ่งยังความจำเสื่อมถูกเอ็กซีขู่ว่าจะยิงสุนัขที่คล้ายกับที่ตนเคยเลี้ยงไว้ทิ้ง ทำให้ความทรงจำของฮาร์ตถูกกระตุ้นและกลับคืนมาในที่สุด
เอ็กซี, ฮาร์ตและเมอร์ลินเดินทางไปที่ฐานของป็อปปีที่อยู่กลางป่าในกัมพูชา โดยเมอร์ลินสละชีวิตตัวเองเพื่อเปิดทางให้เอ็กซีและฮาร์ตบุกเข้าไป ฮาร์ตจัดการกับหุ่นยนต์สุนัขของป็อปปี ส่วนเอ็กซีฆ่าชาร์ลีก่อนที่จะเผชิญหน้ากับป็อปปี เอ็กซีและฮาร์ตฉีดยาพิษใส่ป็อปปีเพื่อให้เธอบอกรหัสก่อนจะถูกปล่อยให้ตาย แต่ก่อนที่ทั้งสองจะป้อนรหัส วิสกีก็เข้ามาขัดขวางโดยเปิดเผยว่าตนเคยสูญเสียคนรักในเหตุยิงกันของผู้ที่ติดยาเสพติด จึงเห็นด้วยกับการที่ปล่อยให้ผู้ที่ติดยาเสียชีวิต เอ็กซีและฮาร์ตจึงร่วมกันสู้กับวิสกีก่อนจะฆ่าเขาได้สำเร็จ และปลดล็อกคำสั่งให้ส่งยาถอนพิษไปทั่วโลก
ภาคต่อ
เดือนพฤษภาคม ค.ศ. 2017 แมททิว วอห์นกล่าวว่าภาพยนตร์ภาคต่อของ คิงส์แมน รวมพลังโคตรพยัคฆ์ กำลังอยู่ในขั้นพัฒนา ต่อมาในเดือนมิถุนายน ค.ศ. 2018 มีการประกาศว่าภาพยนตร์ภาคต่อจะถ่ายทำไปพร้อม ๆ กับภาพยนตร์ปฐมบท กำเนิดโคตรพยัคฆ์คิงส์แมน และจะเป็น "บทสรุปของความสัมพันธ์ระหว่างเอ็กซีและแฮร์รี" โดยโคลิน เฟิร์ธและทารอน เอเกอร์ตันจะกลับมารับบทบาทเดิม วอห์นยังกล่าวเพิ่มเติมว่าการผลิตจะเริ่มช่วงระหว่างปลายปี ค.ศ. 2019 ถึงต้นปี ค.ศ. 2020 ต่อมาในเดือนกันยายน ค.ศ. 2020 มีการเปิดเผยชื่อภาพยนตร์ภาคต่อนี้ในนิตยสาร เอมไพร์ ว่า Kingsman: The Blue Blood''
นางงามจักรวาล 1985
นางงามจักรวาล 1985 (Miss Universe 1985) เป็นการจัดการประกวดนางงามจักรวาลครั้งที่ 34 จัดขึ้นเมื่อวันที่ 15 กรกฎาคม พ.ศ. 2528 ณ James L. Knight Convention Center, เมืองไมอามี รัฐฟลอริดา ประเทศสหรัฐอเมริกา ในปีนี้มีผู้เข้าประกวด 79 คน จากทั่วโลก โดยมี อีวอนน์ รีดิง นางงามจักรวาล 1984 ชาวสวีเดน เป็นผู้มอบมงกุฏให้กับ เดโบราห์ คาร์ทีย์-ดิว สาวงามวัย 19 ปีจากเปอร์โตริโก เป็นผู้ครองตำแหน่งนางงามจักรวาลประจำปีนี้
คณะกรรมการ
รายชื่อคณะกรรมการในวันตัดสิน ประกอบไปด้วย:
ผู้เข้าประกวด
ในปีนี้มีผู้เข้าประกวดทั้งหมด 79 คน ดังต่อไปนี้
เรือดำน้ำ
เรือดำน้ำเป็นเรือรบที่สามารถปฏิบัติการในขณะที่อยู่ใต้ผิวน้ำได้ สร้างจากเหล็กแต่มีความสามารถในการเคลื่อนที่ภายใต้น้ำ เรือดำน้ำ ถูกนำมาใช้ในการสงครามและการค้นคว้าสำรวจใต้ทะเลลึกในบริเวณที่มนุษย์เราไม่สามารถดำลงไปได้ด้วยการสวมเพียงชุดดำน้ำ ด้วยคุณสมบัติที่พิเศษเหนือกว่ายานพาหนะชนิดอื่นคือ มันสามารถที่จะอยู่ได้ทั้งบนผิวน้ำและใต้น้ำ นับตั้งแต่ ปี ค.ศ. 1620 ที่เรือดำน้ำลำแรกถูกสร้างขึ้นมา ขณะนั้นเรือดำน้ำสามารถจุคนได้เพียง 12 คน ดำน้ำได้ลึกเพียง 4.5 เมตร และเคลื่อนที่ใต้น้ำได้เพียง 8 กิโลเมตรก่อนที่จะต้องขึ้นสู่ผิวน้ำ ปัจจุบันเรือดำน้ำสามารถจุคนได้ถึง 150 คน สามารถอยู่ใต้น้ำได้นานนับเดือน ด้วยขนาดที่ใหญ่โตจนสามารถจุคนได้มากขนาดนี้ เรือดำน้ำมีวิธีการอย่างไรที่จะทำให้ตัวมันดำลงใต้น้ำได้และกลับขึ้นสู่ผิวน้ำได้อีก เรือดำน้ำถูกออกแบบมาเพื่อให้สามารถอยู่ในน้ำลึกได้ ด้วยตัวลำเรือที่ถูกออกแบบให้มีผนังสองชั้น เป็นส่วนหนึ่งที่ทำให้ลูกเรือสามารถอยู่ในเรือได้อย่างปกติ แม้จะอยู่ในระดับความลึกมากเพียงใดก็ตาม และสามารถอยู่ได้นานจนกว่าอากาศและอาหารจะไม่เพียงพอ
ปัจจุบันเรือดำน้ำถูกนำไปใช้ประโยชน์อย่างกว้างขวาง เราสร้างเรือดำน้ำขนาดที่เล็กสามารถดำน้ำในระดับที่ลึกมาก เพื่อทำงานเฉพาะกิจบางอย่าง เช่น การสำรวจซากเรือโบราณ, การวางสายเคเบิลใต้น้ำ, การหาร่องรอยของแผ่นดินไหว และการศึกษาเกี่ยวกับสิ่งมีชีวิตใต้ทะเล ซึ่งทำให้มนุษย์เราสามารถจะเข้าถึงโลกใต้ทะเลที่เราไม่เคยสัมผัสมาก่อน
เรือดำน้ำยุคแรก
อ้างอิงจากบันทึกใน Opusculum Taisnieri ตีพิมพ์ในปี 1562: Joann Taisnier Hannon (Jean Taisnier (1508–1562)), Opusculum perpetua memoria dignissimum, de natura magnetis et eius effectibus [Most fitting work in perpetual remembrance, on the nature of the magnet and its effects] (Köln (Cologne, "Colonia"), (Germany): Johann Birckmann, 1562), pp. 43-45. Available from: Bavarian State Library  From p. 43:  "Ne autem Lector nostra dicta videatur refutare, arbitratus ea, quae miracula putat, naturae limites excedere, unica demonstratione elucidabo, quomodo scilicet quis in fundum alicuius aquae aut fluvij, sicco corpore intrare possit, quod me vidisse in celebri Oppido & Regno Tolleti affirmavi, coram piae memoriae Carolo Quinto Imperatore, & infinitis aliis spectatoribus." (Nevertheless, reader, our statement is seen to refute something witnessed, which one considers a wonder, exceeding the limits of nature; I will elucidate a unique demonstration, namely, how one can penetrate to the bottom of any water or river while remaining dry, which, I assert, I saw in the celebrated city and kingdom of Toledo in the presence of Emperor Charles V of blessed memory and a multitude of other spectators.)  From p. 44:  "Nunc venio ad experientiam praedictam, Tolleti demonstratam a duobus Graecis, qui Cacabo magnae amplitudinis accepto, orificio inverso, funibus in aere pendente, tabem & asseres in medio concavi Cacabi affigunt, … " (Now I come to the experiment mentioned above:  in Toledo, it was shown by two Greeks, who, I understand, attached to a cauldron (cacabus) of great size — [which had its] opening inverted [and which was] held in the air by ropes — a beam and poles inside of the hollow cauldron … [The beam and poles formed seats for the divers.]) The German Jesuit scientist Gaspar Schott (1608–1666) quoted Taisnier's account and mentioned that Taisnier had witnessed the demonstration in 1538. Gaspar Schott, ''Technica Curiosa, sive Mirabilia Artis, Libris XII. …  [Curious works of skill, or marvelous works of craftsmanship, in 12 books … ] (Nuremberg (Norimberga), (Germany): Johannes Andreas Endter & Wolfgang Endter, 1664), Liber VI: Mirabilium Mechanicorum (Book 6: Wonders of mechanics), p. 393.  From p. 393:  " … quod nihilominus Anno 1538 in Hispaniae oppido Toleto &c. coram piae memoriae Carolo V. Imperatore, cum decem propemodum millibus hominum experientia vidi."'' ( … that nevertheless I saw the experiment in the year 1538 in Spain in the city of Toledo, etc., in the presence of Emperor Charles V of blessed memory, with almost ten thousand people.) "Two Greeks submerged and surfaced in the river Tagus near the City of Toledo several times in the presence of The Holy Roman Emperor Charles V, without getting wet and with the flame they carried in their hands still alight."
"ชาวกรีกสองคนดำอยู่ใต้น้ำและโผล่ขึ้นมาในแม่น้ำเทกัส (Tagus) ใกล้เมืองโตเลโด (Toledo) หลายต่อหลายครั้งในที่ประทับของจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ (The Holy Roman Emperor Charles V),โดยปราศจากการเปียกปอนและคบไฟที่พวกเขาถืออยู่ในมือก็ยังคงลุกโชน"